Document ID: /roh_data/filtered/fineweb-2-filterrobots_roh.jsonl.gz/6039

La puraria dad Armon e Petra Mayer-Schlegel sa rechatta a Chazura, ina fracziun da la vischnanca da Valsot. Chazura sa chatta ca. 1‘100 meters sur mar en in lieu fitg sulegliv e protegì dal vent. L’Engiadina Bassa è enconuschenta per pauca plievgia, tuts indicaturs che gidan da sviluppar las plantas d’ivas.
Motiv principal n’era betg il clima
Sia dunna Petra è oriunda da Jenins. La famiglia Schlegel tutga tar las enconuschentas che produceschan vin gia dapi decennis. Quai è stà il motiv principal ch’Armon Mayer ha er emplantà plantas tar els en Engiadina Bassa.
Il clima è culpabel
Las temperaturas dal mund sa midan. Il clima ideal per vignas sa sposta adina pli fitg vers nord. Regiuns ch’èn idealas per producir vin daventan pli chaudas e regiuns nua ch’igl è oz fitg fraid vegnan en l’avegnir en dumonda per emplantar ina vigna. Natiralmain sa mova quest proceder be plunet e dura anc decennis.
Schebain quest project resta ina visiun u daventa realitad, quai pon ins chattar or be schi’s emprova sez. Armon e Petra Mayer-Schlegel èn pervas che lur idea pudess avair success.